《将归青齐先送云岩兄返大梁》
清代·周在浚

太行南接黄河岸，一片帆开古汴州。欲去空劳亲串望，将归翻使弟兄愁。

乱云碛里驱羸马，落日城边拥敝裘。叹息故园多难后，洪涛又报决商丘。

作者简介：河南祥符人，字雪客。周亮工子。官经历。夙承家学，淹通史传。有《云烟过眼录》、《晋稗黎庄集》、《天发神谶碑释文》、《秋水轩集》等。